
Martfű Város Polgármesterétől

________________________________________________________

ELŐTERJESZTÉS
a Jász-Nagykun-Szolnok Megyei Kormányhivatal és Martfű Város Önkormányzata közös használatában lévő ingatlan üzemeltetési és működtetési költségeinek megosztására kötendő megállapodásra.

Tisztelt Képviselő-testület !
Martfű Város Önkormányzata és a Jász-Nagykun-Szolnok Megyei Kormányhivatal a Szolnoki Járási Hivatal kialakításával kapcsolatban 2012. október 26-án megállapodást kötött, melyet a Képviselő-testület a 153/2012. (X. 19.) Ö. határozatával hagyott jóvá.

A megállapodásban a felek kötelezettséget vállaltak, hogy a közös használatú és üzemeltetésű ingatlan kiadásainak megosztása érdekében külön megállapodást kötnek.

A megállapodás értelmében a Kormányhivatal 2013. január 1 napjától 83.835.-Ft előleg jellegű általány díjat fizet önkormányzatunk részére.

Az átalánydíj magában foglalja a kizárólagos és közös használatú helyiségek közüzemi díjait (víz, villamos energia, gázenergia) a tisztítószerek, a takarítás, a portai szolgálat, a felvonó, a riasztórendszer és a fűtés karbantartási díját.

Az informatikai rendszerek működtetésével kapcsolatos díjak a használók létszámának arányában kerül a Kormányhivatalnak továbbszámlázásra. 

Az átalánydíj tételek elszámolására a tárgyévet követő év március 31. napjáig kerül sor.

Az elkészült megállapodás-tervezetet az előterjesztéshez mellékelem. 

Kérem a Tisztelt Képviselő-testületet, hogy azt szíveskedjen jóváhagyni.

Martfű, 2013. március 21.

dr. Kiss Edit 

polgármester

Látta: Szász Éva 

jegyző

Határozati javaslat:

……../2013.(III.28.) Ö. határozat
a Jász-Nagykun-Szolnok Megyei Kormányhivatal és Martfű Város Önkormányzata közös használatában lévő ingatlan üzemeltetési és működtetési költségeinek megosztására kötendő megállapodásról

Martfű Város Önkormányzatának Képviselő-testülete megtárgyalta a Jász-Nagykun-Szolnok Megyei Kormányhivatal és a Martfű Város Önkormányzata közös használatában lévő ingatlan üzemeltetési és működtetési költségeinek megosztására kötendő megállapodásról szóló előterjesztést, és a megállapodást a határozat melléklete szerint jóváhagyja.

Felhatalmazza a polgármestert, hogy a megállapodást Martfű Város Önkormányzata képviseletében aláírja.

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Martfű Város  Polgármestere

